ตลท.จับ TRC พ่วง NEX – วอแรนต์ ติด “แคชบาลานซ์” มีผลพรุ่งนี้!
ตลท.จับ NEX พ่วง 1 วอแรนต์ ติด “แคชบาลานซ์” ระดับ 1 ส่วน TRC ติด “แคชบาลานซ์” ระดับ 2 มีผล 14 ธ.ค.-30 ธ.ค.64
13 ธ.ค. 2564

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ได้แก่ บริษัท เน็กซ์ พอยท์ จำกัด (มหาชน) หรือ NEX และใบสำคัญแสดงสิทธิในการจองซื้อหุ้นสามัญ ของบริษัท เน็กซ์ พอยท์ จำกัด (มหาชน) ครั้งที่ 2 หรือ NEX-W2 โดยเริ่มมีผลตั้งแต่ 14 ธ.ค. 2564 – 30 ธ.ค. 2564
อีกทั้งประกาศให้ บริษัท ทีอาร์ซี คอนสตรัคชั่น จำกัด (มหาชน) หรือ TRC เป็นหลักทรัพย์ที่ห้ามคำนวณวงเงินซื้อขาย และ Cash Balance ระดับ 2 โดยเริ่มมีผลตั้งแต่ 14 ธ.ค. 2564 – 30 ธ.ค. 2564
โดยวันนี้ (13 ธ.ค. 2564) ราคาหุ้น NEX ปิดตลาดที่ระดับ 16.60 บาท ปรับตัวขึ้น 2.80 บาท หรือ 20.29% ด้วยมูลค่าการซื้อขาย 1.14 พันล้านบาท ส่วนราคาหุ้น TRC ปิดตลาดที่ระดับ 0.39 บาท ปรับตัวขึ้น 0.06 บาท หรือ 18.18% ด้วยมูลค่าการซื้อขาย 354.90 ล้านบาท